LATVIJAS REPUBLIKAS MINISTRU KABINETS

2016. gada Rīkojums Nr.

Rīgā (prot. Nr. )

**Par valstij piekrītošā nekustamā īpašuma „Rugāji”, Brunavas pagastā, Bauskas novadā, nodošanu Bauskas novada pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu un 43.pantu, Valsts ieņēmumu dienestam bez atlīdzības nodot Bauskas novada pašvaldības īpašumā valstij piekrītošo nekustamo īpašumu „Rugāji” (kadastra Nr.4046 008 0072 – dzīvojamo māju (būves kadastra apzīmējums 4046 008 0072 001), kūti (būves kadastra apzīmējums 4046 008 0072 002) un pagrabu (būves kadastra apzīmējums 4046 008 0072 005) – „Rugājos”, Brunavas pagastā, Bauskas novadā (turpmāk – bezmantinieka manta), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājuma risināšanai.

2. Bauskas novada pašvaldībai bezmantinieka mantu bez atlīdzības nodot valstij, ja tas vairs netiek izmantots šā rīkojuma 1.punktā minētās funkcijas īstenošanai.

3. Bauskas novada pašvaldībai, nostiprinot zemesgrāmatā īpašuma tiesības uz bezmantinieka mantu:

3.1. norādīt, ka īpašuma tiesības nostiprinātas uz laiku, kamēr Bauskas novada pašvaldība nodrošina šā rīkojuma 1.punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents                M.Kučinskis

Vides aizsardzības un reģionālās

attīstības ministrs                      K.Gerhards

Iesniedzējs:

vides aizsardzības un reģionālās

attīstības ministrs                   K.Gerhards

Vīza:

valsts sekretārs R.Muciņš

10.11.2016. 10:54

224

V.Obersts

[viesturs.obersts@varam.gov.lv](mailto:viesturs.obersts@varam.gov.lv)

67026438